ભરૂચ જિલ્લા પોલીસને શુક્રવારે મહારાષ્ટ્રના નવાપુરથી ૭ લકઝુરીયર્સ ગાડીઓમાં બુટલેગર ટોળકી દ્વારા દારૂની ખેપ મારવામાં આવી રહી હોવાની બાતમી મળતા એલસીબીએ ભરૂચના કેબલ સ્ટેઈડ બ્રિજ પર વોચ ગોઠવી હતી. એક સાથે કતારબધ ૭ ગાડીઓ અને પોલીસથી બચવા તેને પાઈલોટીંગ કરી રહેલી એક લકઝૂરીયર્સ કાર જોતા પોલીસે આ હાઈપ્રોફાઈલ દારૂના વેપલાને મેગા ઓપરેશનમાં ઝડપી પાડતા બુટલેગરોમાં હાહાકાર મચી ગયો છે. ભરૂચ પોલીસના દરોડામાં કેટલાક આરોપીઓ ફરાર થઈ ગયા હતા. પોલીસે ૮ લકઝુરીયર્સ કાર, ૧૬ મોબાઈલ, ૬ બુટલેગર, રૂ.૧૨.૮૨ લાખનો દારૂ મળી કુલ રૂ.૭૨ લાખનો મુદ્દામાલ જપ્ત કર્યો છે.